
DIBEN Y SWYDD 

Darparu gwasanaeth gweinyddol ar gyfer WISERD, gan wneud amrywiaeth o dasgau gweinyddol arferol a’u cwblhau i fodloni gofynion gweithredol a gwasanaethu cwsmeriaid. Darparu cefnogaeth weinyddol i Dîm Hwb WISERD a chydweithwyr academaidd ar draws y Sefydliad, gan sicrhau bod gweithgareddau allweddol yn cael eu cefnogi'n effeithiol a bod prosesau a chofnodion gweinyddol yn cael eu cynnal yn gywir.6

Bydd deiliad y rôl yn cydweithio â chydweithwyr ar draws WISERD, Prifysgol Caerdydd a phartneriaeth ehangach WISERD i gefnogi’r gwaith o gyflawni gwaith ymchwil a gweithgareddau gweithredol ac ymgysylltu yn effeithiol. Bydd y rôl yn cynnwys amrywiaeth o weithgareddau gweinyddol, gan gynnwys cefnogi cyfarfodydd a digwyddiadau, cynnal cofnodion a chronfeydd data, prosesu dogfennau ariannol arferol, ymateb i ymholiadau a darparu cymorth gweinyddol cyffredinol i'r tîm.


DYLETSWYDDAU A CHYFRIFOLDEBAU

Prif Ddyletswyddau
· Ymdrin ag ystod o ymholiadau gan gwsmeriaid mewnol (y staff a’r myfyrwyr) a chwsmeriaid allanol (aelodau o’r cyhoedd) mewn modd proffesiynol, gan ddeall eu hanghenion ac addasu'r ymatebion safonol yn unol â hynny.
· Ymgymryd ag amrywiaeth o ddyletswyddau gweinyddol i gefnogi gweithgareddau WISERD, gan gynnwys prosiectau ymchwil, gweithgareddau ymgysylltu, digwyddiadau a gweithrediad Tîm Hwb WISERD o ddydd i ddydd.
· Gweithio ar y cyd â chydweithwyr ar draws WISERD, Prifysgol Caerdydd a'r pum prifysgol bartner, gan gyfrannu at waith tîm effeithiol a chefnogi’r gwaith o drefnu a chyflwyno cyfarfodydd, gweithdai, diwrnodau i ffwrdd, cynadleddau a gweithgareddau WISERD eraill.
· Gweithio gydag eraill i wneud argymhellion ar gyfer datblygu a gwella prosesau a gweithdrefnau presennol y Brifysgol, gan ddefnyddio mentergarwch i nodi cyfleoedd i wella systemau gweinyddol ac arferion gwaith.
· Creu a chynnal perthnasoedd gwaith da gyda chydweithwyr, adrannau'r Brifysgol, cysylltiadau allanol a rhanddeiliaid allweddol eraill i helpu i wella lefelau gwasanaeth a chefnogi’r gwaith o ddarparu gwasanaethau gweinyddol yn effeithiol.
· Casglu ac adolygu data er mwyn diweddaru systemau gweinyddol, megis cronfeydd data a thaenlenni, gan sicrhau bod y wybodaeth yn gywir ac wedi’i diweddaru, a thynnu sylw eich rheolwr llinell at dueddiadau, patrymau neu broblemau sylfaenol, lle bo’n briodol.
· Cynllunio, blaenoriaethu a threfnu eich llwyth gwaith eich hun yn effeithiol, gan reoli tasgau arferol a brys ac addasu i ofynion gweithredol sy'n newid o fewn amserlenni y cytunwyd arnynt.
· Cyfrannu'n weithredol at lwyddiant tîm WISERD drwy ddarparu cefnogaeth weinyddol hyblyg ar draws gweithgareddau WISERD a chynorthwyo cydweithwyr yn ôl yr angen.

Dyletswyddau Penodol 
· Creu dogfennau, trefnu cyfarfodydd, paratoi agendâu a phapurau ategol, cymryd cofnodion neu nodiadau lle bo angen, a sicrhau bod ystafelloedd yn cael eu llogi, arlwyaeth yn cael ei threfnu a threfniadau teithio yn cael eu gwneud.
· Darparu cefnogaeth weinyddol ar gyfer digwyddiadau a gweithgareddau WISERD, gan gynnwys gweithdai, cyfarfodydd, diwrnodau i ffwrdd a chynadleddau. Gall hyn gynnwys cyfathrebu â chynrychiolwyr, paratoi deunyddiau, cefnogi trefniadau logistaidd, cysylltu â rhanddeiliaid a darparu cymorth blaen tŷ.
· Darparu cefnogaeth weinyddol ar gyfer prosesau ariannol arferol, gan gynnwys prosesu hawliadau treuliau, archebion prynu, ceisiadau lletygarwch a dogfennaeth ariannol arall yn unol â gweithdrefnau'r Brifysgol.
· Cynnal a diweddaru cronfeydd data, taenlenni a chofnodion gweinyddol eraill, gan wirio a glanhau data'n rheolaidd i sicrhau bod gwybodaeth yn gywir ac yn gyflawn, ac adrodd am unrhyw anghysondebau neu broblemau i'r Rheolwr Llinell.
· Darparu cefnogaeth weinyddol ar gyfer newidiadau staff, gan gynnwys gweithgareddau ymsefydlu ac ymadael staff, cynnal cofnodion perthnasol a chysylltu â thimau priodol y Brifysgol yn ôl yr angen.
· Darparu cefnogaeth weinyddol i brosiectau ymchwil WISERD a gweithgareddau cysylltiedig, gan gynnwys cynnal cofnodion prosiectau, cydlynu gofynion gweinyddol arferol a chefnogi’r gwaith o gyflawni prosiectau'n effeithiol.
· Darparu cefnogaeth weinyddol ar gyfer gweithgareddau cyfathrebu WISERD, gan gynnwys cynnal gwybodaeth ar-lein a diweddaru cynnwys y we lle bo angen ac yn unol â gweithdrefnau'r Brifysgol.
· Darparu gwasanaeth gweinyddol a gofal priodol wrth y dderbynfa i ymwelwyr â WISERD a chyfleusterau ymchwil cysylltiedig, gan gynnwys cynorthwyo gyda threfniadau ymwelwyr a sicrhau bod gweithdrefnau perthnasol yn cael eu dilyn.
· Darparu cefnogaeth i uwch aelodau WISERD wrth reoli eu dyddiaduron ac amserlennu, yn ôl yr angen.
· Cynorthwyo gyda’r gwaith o baratoi, casglu a dosbarthu gwybodaeth a dogfennaeth ar gyfer cynulleidfaoedd mewnol ac allanol.

Dyletswyddau Cyffredinol
· Cadw at holl bolisïau'r Brifysgol a datblygu’n bersonol ac yn broffesiynol mewn ffordd briodol.
· Sicrhau eich bod yn defnyddio eich dealltwriaeth o gyfrinachedd, diogelu data a diogelwch gwybodaeth wrth gyflawni eich holl ddyletswyddau.
· Cefnogi arferion gwaith cynhwysol a chyfrannu at sicrhau bod prosesau gweinyddol, digwyddiadau a chyfathrebu yn ystyried gofynion hygyrchedd a chydraddoldeb.
· Cyflawni dyletswyddau eraill nad ydynt wedi’u nodi uchod ond sy’n cyd-fynd â gofynion y swydd.
· Arddel Gwerthoedd ac Ymddygiad y Gwasanaethau Proffesiynol neu’r hyn sy’n cyfateb iddyn nhw yn lleol.
· Darparu cefnogaeth weinyddol hyblyg ar draws gweithgareddau WISERD mewn ymateb i anghenion a blaenoriaethau gweithredol sy'n newid.


MANYLEB YR UNIGOLYN

Meini Prawf Hanfodol 
1. Y gallu i gyflawni amrywiaeth o dasgau gweinyddol, gan gynnwys ysgrifennu'n glir ac yn gryno.
2. Profiad o weithio mewn cyd-destun gweinyddol neu swyddfa.
3. Profiad o ddefnyddio pecynnau TG a ddefnyddir yn aml mewn swyddfa (e.e. MS Office, e-bost a chronfeydd data).
4. Y gallu i sefydlu a chynnal systemau a gweithdrefnau gweinyddol safonol, gan gynnwys defnyddio systemau'r Brifysgol i gasglu a chofnodi data ar-lein ac ar ffurf copi caled. (Bydd hyfforddiant yn cael ei roi pan fo angen).
5. Y gallu i gyfathrebu ag ystod eang o bobl mewn modd effeithiol a chwrtais ond gan gynnal safonau proffesiynol yn ogystal ag addasu eich iaith a’ch dull cyfathrebu gan ddibynnu ar y bobl rydych yn cyfathrebu â nhw.
6. Y gallu i weithio’n dda gyda'ch tîm, gan wybod sut i roi cyngor, arweiniad ac adborth (i gydweithwyr ac aelodau o'r cyhoedd) fel y bo'n briodol. 
7. Y gallu i ymdrin â cheisiadau am wybodaeth neu wasanaeth, gan ddatrys problemau cwsmeriaid pan fo’n briodol neu uwchgyfeirio pan fo angen.
8. Y gallu i gynllunio a threfnu eich llwyth gwaith eich hun yn ôl yr amserlen y cytunwyd arni ac a bennwyd gan eich Rheolwr Llinell.
9. Y gallu i gymryd y cam cyntaf i ddatrys problemau ac ymateb i ymholiadau, gan ddod o hyd i'r ateb gorau a'i gynnig.
10. Y gallu i ddarparu cefnogaeth weinyddol effeithiol ar gyfer cyfarfodydd, digwyddiadau a gweithgareddau eraill, gan gynnwys cydlynu trefniadau a chyfathrebu â rhanddeiliaid perthnasol.

Meini Prawf Dymunol 
1. Profiad o weithio ym myd Addysg Uwch.
2. Y gallu i siarad/deall y Gymraeg neu’r parodrwydd i’w dysgu.


Sefydliad Ymchwil Cymdeithasol ac Economaidd a Data Cymru (WISERD).
Mae Sefydliad Ymchwil Cymdeithasol ac Economaidd a Data Cymru (WISERD) yn sefydliad ymchwil cenedlaethol, rhyngddisgyblaethol yn y gwyddorau cymdeithasol. Rydym wedi ein dynodi’n ganolfan ymchwil genedlaethol gan Lywodraeth Cymru. Gan ddefnyddio dulliau arloesol, mae ein hymchwil yn cwmpasu economeg, cymdeithaseg, daearyddiaeth a gwyddoniaeth wleidyddol.
Rydym yn fenter ar y cyd rhwng prifysgolion Aberystwyth, Bangor, Caerdydd, De Cymru ac Abertawe – ac yn cydweithio i wella safon a maint ymchwil y gwyddorau cymdeithasol yng Nghymru a thu hwnt. Mae ein gwaith ymchwil yn ysgogi newid drwy ddylanwadu ar ddatblygiad polisïau ac arferion ar draws ystod o sectorau.

Mae WISERD wedi'i leoli ym Mharc Ymchwil Gwyddorau Cymdeithasol Prifysgol Caerdydd (SPARK) ochr yn ochr â nifer fawr o ganolfannau ymchwil gwyddorau cymdeithasol eraill.


